title: 2012/612/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza fir-rigward tal-implimentazzjoni tal-baġit tal-Impriża Konġunta għall-Inizjattiva Teknoloġika Konġunta dwar il-Mediċini Innovattivi għas-sena finanzjarja 2010#Riżoluzzjoni tal-Parlament Ewropew tal- 10 ta’ Mejju 2012 li tinkludi l-kummenti li jagħmlu parti integrali mid-Deċiżjoni dwar il-kwittanza fir-rigward tal-implimentazzjoni tal-baġit tal-Impriża Konġunta għall-Inizjattiva Teknoloġika Konġunta dwar il-Mediċini Innovattivi għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/334

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza fir-rigward tal-implimentazzjoni tal-baġit tal-Impriża Konġunta għall-Inizjattiva Teknoloġika Konġunta dwar il-Mediċini Innovattivi għas-sena finanzjarja 2010
   (2012/612/UE)
   IL-PARLAMENT EWROPEW,

               —

               wara li kkunsidra l-għeluq tal-kontijiet tal-Impriża Konġunta għall-Inizjattiva Teknoloġika Konġunta dwar il-Mediċini Innovattivi għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta għall-Inizjattiva Teknoloġika Konġunta dwar il-Mediċini Innovattivi għas-sena finanzjarja 2010, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06086/2012 — C7-0050/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 73/2008 tal-20 ta’ Diċembru 2007 li jistabbilixxi l-Impriża Konġunta għall-Inizjattiva Teknoloġika Konġunta dwar il-Mediċini Innovattivi (3), u b’mod speċjali l-Artikolu 11(4) tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0108/2012),

               1.

               Jagħti l-kwittanza lid-Direttur Eżekuttiv tal-Impriża Konġunta għall-implimentazzjoni tal-baġit tal-Impriża Konġunta għall-Inizjattiva Teknoloġika Konġunta dwar il-Mediċini Innovattivi għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu sabiex jgħaddi din id-Deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Impriża Konġunta għall-Inizjattiva Teknoloġika Konġunta dwar il-Mediċini Innovattivi, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 368, 16.12.2011, p. 17.

      (2)  ĠU L 248, 16.9.2002, p. 1.

      (3)  ĠU L 30, 4.2.2008, p. 38.

      (4)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tal-10 ta’ Mejju 2012
      li tinkludi l-kummenti li jagħmlu parti integrali mid-Deċiżjoni dwar il-kwittanza fir-rigward tal-implimentazzjoni tal-baġit tal-Impriża Konġunta għall-Inizjattiva Teknoloġika Konġunta dwar il-Mediċini Innovattivi għas-sena finanzjarja 2010
      IL-PARLAMENT EWROPEW,

                  —

                  wara li kkunsidra l-għeluq tal-kontijiet tal-Impriża Konġunta għall-Inizjattiva Teknoloġika Konġunta dwar il-Mediċini Innovattivi għas-sena finanzjarja 2010,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta għall-Inizjattiva Teknoloġika Konġunta dwar il-Mediċini Innovattivi għas-sena finanzjarja 2010, flimkien mat-tweġibiet tal-Impriża Konġunta (1),

                  —

                  wara li kkunsidra r-rakkomandazzjoni tal-Kunsill tal-21 ta’ Frar 2012 (06086/2012 — C7-0050/2012),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament tal-Kunsill (KE) Nru 73/2008 tal-20 ta’ Diċembru 2007 li jistabbilixxi l-Impriża Konġunta għall-Inizjattiva Teknoloġika Konġunta dwar il-Mediċini Innovattivi (3), u b’mod speċjali l-Artikolu 11(4) tiegħu,

                  —

                  wara li kkunsidra r-Regoli Finanzjarji tal-Impriża Konġunta għall-Inizjattiva Teknoloġika Konġunta dwar il-Mediċini Innovattivi adottati bid-Deċiżjoni tal-Bord Governattiv tagħha tat-2 ta’ Frar 2009,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

                  —

                  wara li kkunsidra r-Regola 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A7-0108/2012),

                  A.

                  billi l-Impriża Konġunta għall-Inizjattiva Teknoloġika Konġunta dwar il-Mediċini Innovattivi (“l-Impriża Konġunta”) twaqqfet f’Diċembru 2007 għal perjodu ta’ 10 snin biex ittejjeb b’mod sinifikanti l-effiċjenza u l-effikaċja tal-proċess tal-iżvilupp tal-mediċini, bil-mira fit-tul li s-settur farmaċewtiku jipproduċi mediċini innovattivi li jkunu aktar effikaċi u sikuri,

                  B.

                  billi l-Impriża Konġunta bdiet tiffunzjona b’mod awtonomu fis-16 ta’ Novembru 2009,

                  C.

                  billi l-Qorti tal-Awdituri tiddikjara li kisbet assigurazzjonijiet raġonevoli li l-kontijiet annwali tal-Impriża Konġunta għas-sena finanzjarja 2010 huma affidabbli u li t-tranżazzjonijiet koperti bihom huma legali u regolari,

                  D.

                  billi l-kontribuzzjoni massima mill-Unjoni għall-Impriża Konġunta għall-perjodu ta’ 10 snin hija EUR 1 000 000 000, somma li għandha titħallas mill-baġit tas-Seba’ Programm ta’ Qafas għar-Riċerka,

                  E.

                  billi, għas-sena finanzjarja 2010, il-baġit tal-Impriża Konġunta kien jammonta għal EUR 107 150 584,

         Il-ġestjoni baġitarja u finanzjarja

                  1.

                  Jinnota bi tħassib li l-baġit annwali tal-Impriża Konġunta għas-sena finanzjarja 2010 u l-pjan ta’ implimentazzjoni ġew adottati mill-Bord Governattiv mhux qabel is-16 ta’ Marzu 2010, u b’hekk għal kważi t-tul kollu tal-ewwel trimestru, l-Impriża Konġunta kellha tuża r-regola baġitarja tad-dodiċeżmu provviżorju biex tkun tista’ tagħmel il-pagamenti;

                  2.

                  Huwa mħasseb li l-Membri tal-Impriża Konġunta ma setgħux fil-ħin jistabbilixxu u jaqblu fuq il-prijoritajiet xjentifiċi li kellhom ikunu inklużi fil-pjan ta’ implimentazzjoni annwali, u b’hekk dewmu l-varar tas-sejħa għal proposti annwali tal-2010 sat-22 ta’ Ottubru 2010;

                  3.

                  Jinnota li l-baġit finali tal-Impriża Konġunta għall-2010 kien jinkludi EUR 107 150 584 f’approprjazzjonijiet għall-impenji u EUR 29 009 840 f’approprjazzjonijiet għall-ħlasijiet; jinnota li r-rati ta’ utlizzazzjoni għall-approprjazzjonijiet ta’ impenn u ħlas disponibbli niżlu fil-livelli hekk baxxi ta’ 6 % u 35 % rispettivament;

                  4.

                  Huwa mħasseb dwar l-implimentazzjoni baxxa tal-baġit, u barra minn hekk, dwar l-attivitajiet sottostanti tal-Impriża Konġunta; jissottolinja li l-bilanċ ta’ flus kien jammonta għal EUR 70 731 612,03 fi tmiem is-sena, somma li tirrappreżenta 65 % tal-approprjazzjonijiet ta’ ħlas disponibbli għall-2010;

                  5.

                  Jinnota li l-Impriża Konġunta sostniet li r-rati baxxi tal-implimentazzjoni tal-approprjazzjonijiet ta’ impenn u ħlas u l-livell għoli tal-bilanċ ta’ flus kienu kkawżati:

                              —

                              mid-dewmien fid-definizzjoni tal-prijoritajiet xjentifiċi u t-temi tas-sejħa tal-Impriża Konġunta, li wassal għal dewmien fil-publikazzjoni tas-sejħiet għal proposti u fil-proċess relatat ta’ evalwazzjoni u għażla;

                              —

                              mill-pagamenti ta’ prefinanzjament lil proġetti kollaborattivi tat-tielet Sejħa li saru fl-2011 minflok fl-2010 bħal ma kien ibbaġitjat oriġinalment, minħabba dewmien fil-konsorzji magħżula li affettwa l-iffirmar tal-ftehimiet ta’ għoti;

                        jitlob, madankollu, lill-Impriża Konġunta u lill-membri tagħha biex jieħdu azzjonijiet f’lokhom ħalli jiżguraw definizzjoni f’waqtha tal-prijoritajiet xjentifiċi u t-temi tas-sejħiet, u ħalli jippermettu li l-baġit ikun ibbilanċjat fis-snin finanzjarji tal-ġejjieni;

         L-evalwazzjoni ta’ kontribuzzjonijiet in natura

                  6.

                  Ifakkar li Impriża Konġunta twaqqfet f’Diċembru 2007 u bdiet taħdem awtonomament fis-16 ta’ Novembru 2009; jesprimi t-tħassib gravi tiegħu għall-fatt li l-metodoloġija għall-evalwazzjoni ta’ kontribuzzjonijiet in natura, li għandha tkun definita fir-regoli interni tal-Impriża Konġunta skont ir-regoli finanzjarji tagħha, għadha ma ġietx approvata mill-Bord Governattiv u li, għaldaqstant, il-membri tal-Impriża Konġunta mill-Fondazzjoni Ewropea tal-Industriji u l-Assoċjazzjonjiet Farmaċewtiċi (EFPIA) ma kinux fil-qagħda li jirrapportaw dwar l-ispejjeż imġarrba fl-ewwel perjodu ta’ rappurtar, kif jistipulaw il-ftehimiet tal-għoti;

                  7.

                  Jinnota mit-tweġiba tal-Impriża Konġunta li qed isiru konsultazzjonijiet dwar il-metodoloġija li għandha tintuża għall-evalwazzjoni tal-kontribuzzjonijiet in natura mill-kumpaniji membri tal-EFPIA fil-proġetti tal-Impriża Konġunta, u li r-rapporti individwali dwar kontribuzzjonijiet in natura se jitressqu wara li l-Bord Governattiv japprova l-mudell rivedut tal-ftehim tal-għoti; iħeġġeġ lill-Impriża Konġunta u lill-Bord Governattiv tagħha biex jaġġornaw lill-awtorità ta’ kwittanza dwar dan;

         Il-Proċeduri ta’ Akkwist

                  8.

                  Jistabbilixxi mir-Rapport Anwali dwar l-Attività (RAA) tagħha li, fl-2010, l-Impriża Konġunta adottat il-“Linji gwida tal-IMI għal proċeduri ta’ akkwist ta’ valur baxx”, maħsuba biex jiffaċilitaw l-ottemperanza tagħha mal-Gwida Ġenerali għall-Akkwist Pubbliku tal-Kummissjoni Ewropea, u li jirriflettu l-livelli massimi tal-Akkwist Pubbliku stabbiliti fir-regoli finanzjarji tagħha għal Proċeduri ta’ Akkwist;

                  9.

                  Jinnota, barra minn hekk, li l-Impriża Konġunta kellha żewġ Proċeduri ta’ Akkwist ta’ valur għoli fl-2010, għall-infrastruttura tal-IT u għall-awditi ex-post rispettivament, li wasslu biex il-kuntratti ta’ qafas jiġu ppubblikati f’Il-Ġurnal Uffiċjali; jissottolinja li dawn il-proċeduri ġew varati b’mod konġunt ma’ Impriżi Konġunti oħra; isib li l-inizjattiva tal-Impriżi Konġunti li joħorġu proċeduri ta’ akkwist konġunti hija interessanti; jemmen li dan jippermetti li l-Impriżi Konġunti jgawdu minn ekonomiji tal-kobor u jiffrankaw il-flejjes pubbliċi; iħeġġeġ lill-Impriżi Konġunti, għaldaqstant, biex jirrikorru għal proċeduri ta’akkwist konġunti kemm jista’ jkun spiss;

                  10.

                  Jagħraf li l-Impriża konġunta varat proċeduri ta’ akkwist ta’ valur baxx għall-iżvilupp tas-sit tal-Internet tagħha, għall-organizzazzjoni ta’ avvenimenti ta’ komunikazzjoni li saru matul is-sena, kif ukoll għax-xiri ta’ għamara tal-uffiċċji fis-sede l-ġdida;

                  11.

                  Jinnota li, bħala parti mill-obbligi legali tagħha, l-Impriża Konġunta ppubblikat fuq is-sit tal-Internet tagħha lista tal-kuntratti mgħotija; jinnota li l-lista tippreżenta l-kuntratti mogħtija mill-ħolqien tal-Impriża Konġunta sal-31 ta’ Ottubru 2010; iħeġġeġ lill-Impriża Konġunta biex taġġorna regolarment il-lista tal-kuntratti mogħtija;

         Is-Sejħa għal Proposti u n-Negozjati dwar il-Proġetti

                  12.

                  Ifakkar li l-Impriża Konġunta ħarġet it-tielet sejħa għal proposti, li ġiet varata fit-22 ta’ Ottubru 2010;

                  13.

                  Jagħraf li, fl-2010, l-Impriża Konġunta ffinalizzat il-proċess tan-negozjati għat-tieni sejħa għal proposti kif ukoll bdiet tirċievi u tħallas klejms tal-isejjeż mill-benefiċjarji li qed jieħdu sehem fil-proġetti ffinanzjati taħt l-ewwel sejħa għal proposti, ġestita mill-Kummissjoni u varata f’April 2008;

                  14.

                  Jinnota mir-RAA tal-Impriża Konġunta li, fil-kuntest tat-tieni sejħa għal proposti, esperti indipendenti ħadu sehem fil-bordijiet ta’ evalwazzjoni, ħlief għall-valutazzjoni finali u bla dritt tal-vota, u li, barra minn hekk, l-Uffiċċju Eżekuttiv tal-Impriża Konġunta stieden lil osservaturi indipendenti għall-proċess ta’ evalwazzjoni f’żewġ fażijiet; jitlob lill-Impriża Konġunta tinforma lill-awtorità ta’ kwittanza dwar il-mekkaniżmi ta’ verifika li timplimenta biex tiżgura l-indipendenza sħiħa tal-esperti u l-osservaturi u b’hekk ittaffi r-riskji ta’ kunflitti ta’ interess tul l-evalwazzjoni tal-offerti mixħuta;

                  15.

                  Jieħu nota, mir-RAA li l-osservaturi indipendenti huma responsabbli għall-ħruġ ta’ rapport dwar kull stadju tal-proċess ta’ evalwazzjoni: jinnota wkoll li pjan ta’ azzjoni bbażat fuq ir-Rapport tal-Osservaturi Indipenenti tat-Tieni Stadju ġie ppubblikat f’Settembru 2010, u li l-Uffiċċju Eżekuttiv tal-Impriża Konġunta qed jimplimenta dawn l-azzjonijiet għat-tielet sejħa għall-proposti; jitlob lill-Impriża Konġunta biex tinforma lill-awtorità ta’ kwittanza dwar il-livell ta’ implimentazzjoni ta’ kull waħda mill-miżuri inklużi fil-pjan ta’ azzjoni;

                  16.

                  Jagħraf mill-Impriża Konġunta li diversi miżuri implimentattivi ġew stabbiliti fil-proċessi operazzjonali tagħha biex jipprevjenu l-kunflitti tal-interess; jinnota, b’mod partikolari, li kull min ikun involut fl-attivitajiet tal-Impriża Konġunta jeħtieġlu jottempera ruħu ma’ regoli preskrittivi stabbiliti sewwa u infurzati; jitlob lill-Impriża Konġunta biex tiżviluppa Pjan ta’ Azzjoni b’miżuri konkreti u bi skadenzi ħalli tipprevjeni l-kunflitti tal-interess u ssaħħaħ it-trasparenza, u jitlobha tipprovdi dan il-pjan lill-awtorità ta’ kwittanza;

         Is-sistemi ta’ kontroll intern

                  17.

                  Iħeġġeġ lill-Impriża Konġunta biex tikkompleta s-sistemi ta’ kontoll intern u ta’ informazzjoni finanzjarja; jistieden lill-Impriża Konġunta, b’mod partikolari, biex tistabbilixxi u tiddokumenta elementi importanti tas-sistema tagħha ta’ kontroll intern, bħalma huma proċeduri tal-kontabilità u kontrolli relatati mal-għeluq tal-kontijiet u mal-għarfien u l-kejl tal-infiq operazzjonali;

                  18.

                  Jistieden lill-Impriża Konġunta, barra minn hekk, u b’mod partikolari lill-Uffiċjal tal-Kontabilità tagħha, biex t/jifformalizza u t/jivvalida fil-waqt il-proċessi sottostanti ta’ attività kif jesiġu r-regoli finanzjarji; jinnota li t-tweġiba tal-Impriża Konġunta li l-validazzjoni tal-proċessi sottostanti ta’ attività ta’ appoġġ għas-sistema ta’ kontabilità ġiet konkluża f’Ġunju 2011; jitlob lill-Impriża Konġunta biex tispjega dan id-dewmien lill-awtorità ta’ kwittanza;

                  19.

                  Jinnota li l-Qorti tal-Awdituri sabet li l-Impriża Konġunta għandha livell adegwat ta’ governanza u ta’ prattika tal-IT skont id-daqs u l-missjoni tagħha; jenfasizza, madankollu, li għadhom lura l-formalizzazzjoni tal-politiki u l-proċeduri fiċ-ċiklu tal-ippjanar strateġiku u l-monitoraġġ tal-IT, il-ġestjoni tar-riskji tal-IT u l-Pjan tal-Kontinwazzjoni tal-Attività u l-Pjan ta’ Rkupru mid-Diżastri; iħeġġeġ lill-Impriża Konġunta biex tiżviluppa Pjan ta’ Azzjoni b’miżuri konkreti u bi skadenzi ħalli tħaffef il-formalizzazzjoni tal-politiki u l-proċeduri fl-oqsma msemmija hawn fuq u tirrapporta lill-awtorità ta’ kwittanza dwar il-progress li jsir;

                  20.

                  Jirrimarka li l-istrateġija tal-Impriża Konġunta dwar l-awditjar ex-post ġiet adottata b’deċiżjoni tal-Bord Governattiv fl-14 ta’ Diċembru 2010; iħeġġeġ lill-Impriża Konġunta biex timplimenta l-istrateġija bla dewmien billi twettaq kontrolli fil-post u awditi finanzjarji fost il-parteċipanti tal-Attivitajiet ta’ Riċerka ffinanzjatji mill-Impriża Konġunta, u biex tissottometti lill-awtorità ta’ kwittanza rapport annwali mfassal mid-Direttur tagħha bil-konklużjonijiet ta’ tali awditi, ir-rakkomandazzjonijiet li jkunu saru u l-korrezzjonijiet finanzjarji li jkunu ġew imposti;

         Il-Verifika Interna

                  21.

                  Jirrimarka li r-regoli finanzjarji tal-impriża Konġunta għadhom ma ġewx emendati biex jinkludu dispożizzjoni li tirreferi għas-setgħat tal-awditur intern tal-Kummissjoni rigward il-baġit ġenerali fl-intier tiegħu;

                  22.

                  Jinnota, madankollu, li l-Kummissjoni u l-Impriża Konġunta ħadu passi biex jiżguraw li jkunu definiti biċ-ċar ir-rwoli operazzjonali rispettivi tas-Servizz tal-Awditjar Intern tal-Kummissjoni (IAS) u tal-uffiċċju tal-awditjar intern tal-Impriża Konġunta;

                  23.

                  Jieħu nota ta’ kummenti mill-Impriża Konġunta li l-ħtieġa għal kjarifika ulterjuri tar-rwol tal-IAS fir-regoli finanzjarji tal-Impriża Konġunta se tiġi vvalutata wara l-finalizzazzjoni tar-rieżami li qed isir tar-Regolament Finanzjarju ta’ Qafas;

                  24.

                  Jagħraf mir-RAA tal-Impriża Konġunta għall-2010 li hija stabbiliet Kapaċità proprja tal-Awditjar Intern (IAC) f’Novembru 2010;

                  25.

                  Jagħraf mit-tweġiba tal-Impriża Konġunta lill-Qorti tal-Awdituri li r-rwoli tal-funzjoni tal-awditjar intern tal-Impriża Konġunta u tal-IAS ġew ikkjarifikati u fformalizzati permezz tal-approvazzjoni tal-Karti tal-Awditjar tal-IAS u tal-IAC f’Marzu 2011; jieħu nota wkoll tal-fatt li qed jitħejja wkoll pjan strateġiku koordinat dwar l-awditjar għall-perjodu 2012-2014 biex jiżgura li l-impatt tal-awditi ppjanati jkun ottimizzat u li titnaqqas kemm jista’ jkun id-duplikazzjoni ta’ xogħol ta’ awditjar bejn l-IAS u l-IAC; jitlob lill-Impriża Konġunta, għalhekk, biex tinforma lill-awtorità ta’ kwittanza dwar l-istat ta’ tħejjija u implimentazzjoni tal-pjan strateġiku dwar l-awditjar għall-perjodu 2012-2014;

         Il-prestazzjoni

                  26.

                  Jinnota li l-Kummissjoni qabbdet li jsir rieżami interim skont l-Artikolu 11(2) tar-Regolament (KE) Nru 73/2008 li jistabbilixxi l-Impriża Konġunta, u li r-rieżami ffoka fuq il-kwalità, l-effiċjenza, u l-kontribut tal-Impriża Konġunta lejn l-ilħiq ta’ miri stabbiliti;

                  27.

                  Jagħraf li l-evalwazzjoni interim identifikat ċerti dgħufijiet:

                              —

                              l-istrutturi ta’ governanza interna għadhom mhux qed jaħdmu bl-aħjar mod;

                              —

                              kien hemm nuqqas ta’ attivitajiet ta’ komunikazzjoni proattivi;

                              —

                              għad mhuwiex sfruttat għalkollox il-potenzjal ta’ konsulenza ta’ bosta persuni interessati;

                              —

                              in-nuqqas ta’ indikaturi ewlenin tal-prestazzjoni identifikati u użati mill-Impriża Konġunta jfisser li hemm ir-riskju li r-riżultati tal-inizjattiva sħiħa jkunu diffużi;

                        jinnota li l-evalwazzjoni interim intemmet f’Diċembru 2010 u li fformulat seba’ rakkomandazzjonijiet; jieħu nota li l-Impriża Konġunta kkommettiet ruħha li tindirizza l-konklużjonijiet tal-evalwazzjoni interim u tieħu azzjonijiet ta’ segwitu fuqhom;

                  28.

                  Jesiġi li l-Impriża Konġunta, għalhekk, tikkomunika lill-awtorità ta’ kwittanza l-miżuri adottati, bl-iskeda ta’ żmien għall-implimentazzjoni tagħhom, biex tindirizza r-rakkomandazzjonijiet tar-rieżami interim, u tipprovdi wkoll aġġornamenti regolari dwar il-progress li jkun sar;

         In-nuqqas ta’ Ftehim ta’ Stat Ospitanti

                  29.

                  Itenni li l-Impriża Konġunta għandha tikkonkludi malajr ftehim ospitanti mal-Belġju dwar l-uffiċċji, il-privileġġi, l-immunitajiet u appoġġ ieħor li l-Belġju għandu jipprovdi lill-Impriża Konġunta kif jistipula r-Regolament (KE) Nru 73/2008 li jistabbiliha.

         Kummenti orizzontali dwar l-Impriżi Konġunti

                  30.

                  Jissottolinja li, sal-lum, il-Kummissjoni stabbiliet seba’ Impriżi Konġunti skont l-Artikolu 187 tat-Trattat dwar il-Funzjonament tal-Unjoni Ewropea; jinnota li sitt Impriżi konġunti (IMI, ARTEMIS, ENIAC, CLEAN SKY, FCH u ITER-F4E) huma fl-arja ta’ riċerka koperta mid-DĠ RTD u INFSO, filwaqt li waħda għandha l-inkariku li tiżviluppa sistema ġdida tal-ġestjoni tat-traffiku tal-ajru (SESAR) fil-qasam tat-trasport, u li l-attivitajiet tagħha huma sorveljati mid-DĠ MOVE;

                  31.

                  Jinnota li r-riżorsi totali indikattivi meqjusa neċessarji għall-Impriżi Konġunti kemm idumu jeżistu jammontaw għal EUR 21 793 000 000;

                  32.

                  Jinnota li l-kontribuzzjoni totali tal-Unjoni meqjusa neċessarja għall-Impriżi Konġunti kemm idumu jeżistu tammonta għal EUR 11 489 000 000;

                  33.

                  Jinnota li, għas-sena finanzjarja 2010, il-kontribuzzjoni kumplessiva tal-Unjoni għall-baġit tal-Impriżi Konġunti laħqet EUR 505 000 000;

                  34.

                  Jitlob lill-Kummissjoni biex tagħti lill-awtorità ta’ kwittanza kull sena informazzjoni konsolidata dwar l-ammont totali tal-finanzjament annwali għal kull Impriża Konġunta li jkun sar mill-baġit ġenerali tal-Unjoni, biex tiżgura t-trasparenza u ċ-ċarezza dwar l-użu tal-fondi tal-Unjoni u biex terġa’ tikseb il-fiduċja taċ-ċittadini Ewropej li jħallsu t-taxxi;

                  35.

                  Jilqa’ l-inizjattiva tal-ARTEMIS li fir-RAA tagħha tinkludi informazzjoni dwar il-monitoraġġ u r-rieżami tal-proġetti li jinsabu għaddejjin; jemmen li din hija prattika li għandhom jimxu fuqha l-Impriżi Konġunti l-oħra;

                  36.

                  Ifakkar li l-Impriżi konġunti huma sħubijiet bejn il-pubbliku u l-privat u li, b’konsegwenza ta’ dan, l-interessi tas-settur pubbliku u ta’ dak privat huma magħġuna flimkien; huwa ta-fehma li, fiċ-ċirkustanzi, il-possibbiltà ta’ kunflitti ta’ interess m’għandhiex tiġi skartata, imma għandha tiġi indirizzata sewwa; jistieden għalhekk lill-Impriżi Konġunti jinfurmaw lill-awtorità ta’ kwittanza dwar il-mekkaniżmi ta’ verifika li hemm fl-istrutturi rispettivi tagħhom, biex ikun jista’ jkun hemm ġestjoni tajba u prevenzjoni ta’ kunflitti ta’ interessi;

                  37.

                  Jinnota li, bl-eċċezzjoni notevoli tal-Impriża Konġunta għall-Proġett ITER u l-Iżvilupp tal-Enerġija mill-Fużjoni, l-Impriżi Konġunti huma strutturi relattivament żgħar u ġeografikament ikkonċentrati; jemmen għalhekk li għandhom jiġmgħu r-riżorsi tagħhom kull fejn dan ikun possibbli;

                  38.

                  Jistieden lill-Qorti tal-Awdituri tipprovdi lill-awtorità ta’ kwittanza azzjonijiet ta’ segwitu għall-kummenti li għamlet għal kull waħda mill-Impriżi Konġunti fir-rapport rispettiv dwar il-kontijiet finali għas-sena finanzjarja 2011;

                  39.

                  Jistieden lill-Qorti tal-Awdituri biex, fi żmien raġonevoli, tipprovdirapport speċjali lill-Parlament dwar il-valur miżjud tal-istabbiliment tal-Impriżi Konġunti għat-twettiq effiċjenti tal-programmi ta’ riċerka, żvilupp teknoloġiku u dimostrazzjoni tal-Unjoni; jirrimarka wkoll li l-istess rapport għandu jinkludi valutazzjoni tal-effikaċja tal-istabbiliment tal-Impriżi Konġunti.

         (1)  ĠU C 368, 16.12.2011, p. 17.

         (2)  ĠU L 248, 16.9.2002, p. 1.

         (3)  ĠU L 30, 4.2.2008, p. 38.

         (4)  ĠU L 357, 31.12.2002, p. 72.


title: 2011/94/UE: Deċiżjoni tal-Kunsill tal- 25 ta’ Mejju 2010 dwar l-iffirmar tal-Ftehim dwar ċerti aspetti tas-servizzi bl-ajru bejn l-Unjoni Ewropea u l-Istati Uniti Messikani#Ftehim dwar ċerti aspetti tas-servizzi tal-ajru bejn l-Unjoni Ewropea u l-Istati Uniti Messikani

text:
               12.2.2011

               MT

               Il-Ġurnal Uffiċjali tal-Unjoni Ewropea

               L 38/33

         DEĊIŻJONI TAL-KUNSILL
   tal-25 ta’ Mejju 2010
   dwar l-iffirmar tal-Ftehim dwar ċerti aspetti tas-servizzi bl-ajru bejn l-Unjoni Ewropea u l-Istati Uniti Messikani
   (2011/94/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 100(2) flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Bid-Deċiżjoni tiegħu tal-5 ta’ Ġunju 2003, il-Kunsill awtorizza lill-Kummissjoni sabiex tiftaħ in-negozjati ma’ pajjiżi terzi dwar il-bdil ta’ ċerti dispożizzjonijiet fi ftehimiet bilaterali eżistenti bi ftehim fil-livell tal-Unjoni.

               (2)

               F’isem l-Unjoni, il-Kummissjoni nnegozjat Ftehim dwar ċerti aspetti tas-servizzi bl-ajru (minn hawn ‘il quddiem “il-Ftehim”) mal-Istati Uniti Messikani f’konformità mal-mekkaniżmi u d-Direttivi fl-Anness għad-Deċiżjoni tal-Kunsill tal-5 ta’ Ġunju 2003.

               (3)

               Il-Ftehim innegozjat mill-Kummissjoni għandu jiġi ffirmat, soġġett għall-konklużjoni possibbli tiegħu f’data aktar ‘il quddiem,

         ADOTTA DIN ID-DEĊIŻJONI:
   Artikolu 1
   L-iffirmar tal-Ftehim dwar ċerti aspetti tas-servizzi bl-ajru bejn l-Unjoni Ewropea u l-Istati Uniti Messikani huwa b’dan approvat f’isem l-Unjoni, soġġett għall-konklużjoni tiegħu.
   It-test tal-Ftehim huwa anness ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat jaħtar il-persuna/i bis-setgħa li tiffirma/jiffirmaw il-Ftehim f’isem l-Unjoni soġġett għall-konklużjoni tiegħu.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.
   Artikolu 4
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, il-25 ta’ Mejju 2010.

            Għall-Kunsill

            Il-President

         M. SEBASTIÁN

      FTEHIM
      dwar ċerti aspetti tas-servizzi tal-ajru bejn l-Unjoni Ewropea u l-Istati Uniti Messikani
      L-UNJONI EWROPEA,
      minn naħa waħda, u
      L-ISTATI UNITI MESSIKANI,
      min-naħa l-oħra,
      (minn hawn 'il quddiem imsejħin “il-Partijiet”), f’konformità mal-kompetenzi rispettivi tagħhom;
      WARA LI KKUNSIDRAW id-dispożizzjonijiet tal-ftehimiet bilaterali dwar is-servizzi bl-ajru bejn l-Istati Membri tal-Unjoni Ewropea u l-Istati Uniti Messikani,
      FILWAQT LI JINNUTAW li fil-5 ta’ Ġunju 2003, l-Istati Membri tal-Unjoni Ewropea awtorizzaw lill-Kummissjoni Ewropea temenda ċerti dispożizzjonijiet tal-ftehimiet bilaterali dwar is-servizzi bl-ajru tagħhom fi ftehim bejn l-Unjoni Ewropea u pajjiżi terzi,
      FILWAQT LI JINNUTAW li l-Unjoni Ewropea għandha l-kompetenza esklussiva fir-rigward ta’ diversi aspetti li jistgħu jiġu inklużi fi ftehimiet bilaterali dwar is-servizzi bl-ajru li l-Istati Membri tal-Unjoni Ewropea jidħlu jew ikunu daħlu fihom ma’ pajjiżi terzi,
      FILWAQT LI JAGĦRFU l-importanza li r-relazzjoni bejn l-Istati Membri tal-Unjoni Ewropea u l-Istati Uniti Messikani tiġi aġġornata fir-rigward tas-servizzi bl-ajru, sabiex ikun hemm bażi legali soda għas-servizzi bl-ajru bejn l-Unjoni Ewropea u l-Istati Uniti Messikani u sabiex tiġi żgurata l-kontinwità ta’ dawn is-servizzi bl-ajru,
      FILWAQT LI JSOSTNU l-interess tagħhom li jippromwovu l-kompetizzjoni ħielsa fil-qasam tas-servizzi bl-ajru, u li jevitaw li kumpaniji tal-ajru jidħlu fi ftehimiet li jkollhom bħala l-għan tagħhom li jtellfu, jirrestrinġu jew joħolqu distorsjoni fil-kompetizzjoni,
      FILWAQT LI JINNUTAW li mhuwiex għan tal-Unjoni Ewropea li taffettwa l-bilanċ bejn it-trasportaturi bl-ajru tal-Unjoni Ewropea u t-trasportaturi bl-ajru tal-Istati Uniti Messikani, jew li temenda d-dispożizzjonijiet ta’ ftehimiet bilaterali eżistenti dwar is-servizzi bl-ajru li jikkonċernaw id-drittijiet tat-traffiku,
      FTIEHMU KIF ĠEJ:
      Artikolu 1
      Dispożizzjonijiet ġenerali
      1.   Ir-referenzi għaċ-ċittadini ta’ Stat Membru tal-Unjoni Ewropea li huwa Parti fi kwalunkwe wieħed mill-ftehimiet bilaterali elenkati fl-Anness 1 għandhom jinftiehmu bħala referenzi għaċ-ċittadini tal-Istati Membri tal-Unjoni Ewropea.
      2.   Ir-referenzi għat-trasportaturi bl-ajru tal-Istat Membru tal-Unjoni Ewropea li huwa Parti fi kwalunkwe wieħed mill-ftehimiet bilaterali elenkati fl-Anness I għandhom jinftiehmu bħala referenzi għat-trasportaturi bl-ajru ddeżinjati minn dak l-Istat Membru tal-Unjoni Ewropea.
      3.   Dan il-Ftehim jimmodifika ċerti dispożizzjonijiet tal-ftehimiet bilaterali eżistenti dwar is-servizzi bl-ajru elenkati fl-Anness I, mingħajr ma jaffettwa d-drittijiet tat-traffiku eżistenti.
      Artikolu 2
      Deżinjazzjoni minn Stat Membru tal-Unjoni Ewropea
      1.   Id-dispożizzjonijiet tal-paragrafi 2 u 3 ta’ dan l-Artikolu għandhom jipprevalu fuq id-dispożizzjonijiet li jikkorrispondu magħhom fl-Artikoli elenkati fil-punti (a) u (b) rispettivament tal-Anness II, f’dak li għandu x’jaqsam mad-deżinjazzjoni ta’ trasportatur bl-ajru minn Stat Membru tal-Unjoni Ewropea, l-awtorizzazzjonijiet u l-permessi mogħtija mill-Istati Uniti Messikani, u r-rifjut, ir-revoka, is-sospensjoni jew il-limitazzjoni tal-awtorizzazzjonijiet jew tal-permessi tat-trasportatur bl-ajru, rispettivament.
      2.   Mal-wasla ta’ deżinjazzjoni minn Stat Membru tal-Unjoni Ewropea, l-Istati Uniti Messikani għandhom joħorġu l-awtorizzazzjonijiet u l-permessi rilevanti mingħajr dewmien, bil-kondizzjoni li:

                  (a)

                  it-trasportatur bl-ajru jkun stabbilit fit-territorju tal-Istat Membru tal-Unjoni Ewropea li jkun qed jiddeżinjah skont it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea u jkollu liċenzja operattiva valida f’konformità mal-liġi tal-Unjoni, u

                  (b)

                  kontroll regolatorju effettiv tat-trasportatur bl-ajru huwa mħaddem u miżmum mill-Istat Membru tal-Unjoni Ewropea responsabbli għall-ħruġ taċ-Ċertifikat tal-Operatur tal-Ajru tiegħu u l-awtorità ajrunawtika rilevanti tkun identifikata b’mod ċar fid-deżinjazzjoni, u

                  (c)

                  it-trasportatur bl-ajru jkun il-proprjetà, direttament jew permezz tal-akbar sehem azzjonarju, u kkontrollat effettivament mill-Istati Membri tal-Unjoni Ewropea jew miċ-ċittadini ta’ tali pajjiżi jew mill-pajjiżi elenkati fl-Anness III jew miċ-ċittadini ta’ dawk il-pajjiżi l-oħra.

            3.   L-Istati Uniti Messikani jistgħu jirrifjutaw, jirrevokaw, jissospendu jew jillimitaw l-awtorizzazzjonijiet jew il-permessi mogħtija lil trasportatur bl-ajru ddeżinjat minn Stat Membru tal-Unjoni Ewropea fejn ma tiġix sodisfatta waħda mill-kondizzjonijiet imsemmija fil-paragrafu 2.
      Fl-eżerċizzju tad-dritt tagħhom taħt dan il-paragrafu, l-Istati Uniti Messikani m’għandhomx jiddiskriminaw bejn trasportaturi bl-ajru mill-Unjoni Ewropea abbażi tan-nazzjonalità.
      Artikolu 3
      Sikurezza
      1.   Id-dispożizzjonijiet tal-paragrafu 2 ta’ dan l-Artikolu għandhom jikkomplementaw l-Artikoli elenkati fl-Anness II, punt (c).
      2.   Fejn Stat Membru tal-Unjoni Ewropea jkun iddeżinja trasportatur bl-ajru li l-kontroll regolatorju fuqu huwa eżerċitat u miżmum minn Stat Membru ieħor tal-Unjoni Ewropea, id-drittijiet tal-Istati Uniti Messikani skont id-dispożizzjonijiet tas-sikurezza tal-ftehim bejn l-Istat Membru tal-Unjoni Ewropea li ddeżinja t-trasportatur bl-ajru u l-Istati Uniti Messikani għandhom japplikaw b’mod ugwali fir-rigward tal-adozzjoni, l-eżerċizzju u ż-żamma tal-istandards tas-sikurezza mill-Istat Membru l-ieħor tal-Unjoni Ewropea u fir-rigward tal-awtorizzazzjoni għall-operat ta’ dak it-trasportatur bl-ajru.
      Artikolu 4
      Kompatibbiltà mar-regoli tal-kompetizzjoni
      1.   L-ebda wieħed mill-ftehimiet bilaterali bejn l-Istati Uniti Messikani u l-Istati Membri tal-Unjoni Ewropea m’għandu:

                  (a)

                  jiffavorixxi l-adozzjoni ta’ akkordji bejn impriżi, deċiżjonijiet minn assoċjazzjonijiet ta’ impriżi jew prattiki miftiehma li jipprevjenu, joħolqu distorsjoni jew jirrestrinġu l-kompetizzjoni;

                  (b)

                  isaħħaħ l-effetti ta’ kwalunkwe akkordju, deċiżjoni jew prattika miftiehma bħal dawn; jew

                  (ċ)

                  jiddelega lil operaturi ekonomiċi privati r-responsabbiltà għat-teħid ta’ miżuri li jipprevjenu, joħolqu distorsjoni jew jirrestrinġu l-kompetizzjoni.

            2.   Kwalunkwe dispożizzjoni fil-ftehimiet bilaterali elenkati fl-Anness I li tkun inkompatibbli mal-paragrafu 1 m’għandhiex tapplika.
      Artikolu 5
      Annessi għall-Ftehim
      L-Annessi għal dan il-Ftehim għandhom jiffurmaw parti integrali minnu.
      Artikolu 6
      Reviżjoni u emendar
      Il-Partijiet jistgħu, f’kull ħin, jirrevedu jew jemendaw dan il-Ftehim bi qbil reċiproku, bil-miktub. Dawk il-modifiki għandhom jidħlu fis-seħħ skont il-proċedura mniżżla fl-Artikolu 7(1) ta’ dan il-Ftehim.
      Artikolu 7
      Dħul fis-seħħ
      1.   Dan il-Ftehim għandu jidħol fis-seħħ tletin (30) jum wara d-data tal-aħħar nota li permezz tagħha l-Partijiet ikunu nfurmaw lil xulxin bil-miktub, permezz tal-mezzi diplomatiċi, li l-proċeduri interni rispettivi tagħhom meħtieġa għal dan il-għan ikunu tlestew.
      2.   Dan il-Ftehim għandu japplika għall-ftehimiet bilaterali elenkati fl-Anness I, punt (b) malli dawn tal-aħħar ikunu daħlu fis-seħħ.
      3.   Dan il-Ftehim għandu jipprevali f’każ li jkun hemm differenza bejn id-dispożizzjonijiet ta’ dan il-Ftehim u l-ftehimiet bilaterali elenkati fl-Anness I.
      Artikolu 8
      Terminazzjoni
      1.   F’każ li kwalunkwe wieħed mill-ftehimiet bilaterali elenkati fl-Anness I jiġi tterminat, id-dispożizzjonijiet kollha ta’ dan il-Ftehim li jkollhom x’jaqsmu ma’ dak il-ftehim għandhom jiġu tterminati fl-istess ħin.
      2.   F’każ li l-ftehimiet kollha bilaterali elenkati fl-Anness I jiġu tterminati, dan il-Ftehim għandu jiġi tterminat fl-istess ħin meta jiġi tterminat l-aħħar wieħed minn dawk il-ftehimiet.

         B’XHIEDA TA’ DAN il-firmatarji, debitament awtorizzati, iffirmaw dan il-Ftehim.
         MAGĦMUL f’żewġ kopji fi Brussell, fil-ħmistax-il jum ta’ Diċembru tas-sena elfejn u għaxra bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Svediża, Taljana u Ungeriża, b’kull wieħed minn dawk it-testi jkun awtentiku. Fil-każ ta' diverġenza, il-verżjoni Spanjola għandu jkollha l-preċedenza.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Съединените мексикански щати
            Por los Estados Unidos Mexicanos
            Za Spojené státy mexické
            For De Forenede Mexicanske Stater
            Für die Vereinigten Mexikanischen Staaten
            Mehhiko Ühendriikide nimel
            Για τις Ηνωμένες Πολιτείες του Μεξικού
            For the United Mexican States
            Pour les Etats-Unis mexicains
            Per gli Stati Uniti messicani
            Meksikas Savienoto Valstu vārdā –
            Meksikos Jungtinių Valstijų vardu
            A Mexikói Egyesült Államok részéről
            Għall-Istati Uniti Messikani
            Voor de Verenigde Mexicaanse Staten
            W imieniu Meksykańskich Stanów Zjednoczonych
            Pelos Estados Unidos Mexicanos
            Pentru Statele Unite Mexicane
            Za Spojené štáty mexické
            Za Združene države mehike
            Meksikon yhdysvaltojen puolesta
            För Mexikos förenta stater

         ANNESS I

            LISTA TA’ FTEHIMIET BILATERALI MSEMMIJA FL-ARTIKOLU 1 TA’ DAN IL-FTEHIM

                     (a)

                     Ftehimiet dwar is-servizzi bl-ajru bejn l-Istati Uniti Messikani u l-Istati Membri tal-Unjoni Ewropea li, fid-data tal-iffirmar ta’ dan il-Ftehim, ġew konklużi u/jew iffirmati:

                                 —

                                 Ftehim dwar it-Trasport bl-Ajru bejn il-Gvern tal-Istati Uniti Messikani u l-Gvern Federali tal-Awstrija, iffirmat fi Vjenna, l-Awstrija, fis-27 ta’ Marzu 1995, minn hawn 'il quddiem imsejjaħ “il-Ftehim Messiku – Awstrija”,

                                 —

                                 Ftehim dwar it-Trasport bl-Ajru bejn il-Gvern tal-Istati Uniti Messikani u l-Gvern tar-Renju tal-Belġju, iffirmat fil-Belt tal-Messiku, fis-26 ta’ April 1999, minn hawn 'il quddiem imsejjaħ “il-Ftehim Messiku – Belġju”,

                                 —

                                 Ftehim dwar it-Trasport bl-Ajru bejn il-Gvern tal-Istati Uniti Messikani u l-Gvern tar-Repubblika Federali Ċeka u Slovakka, iffirmat fil-Belt tal-Messiku nhar l-14 ta' Awwissu 1990, minn hawn 'il quddiem imsejjaħ “il-Ftehim Messiku – Repubblika Ċeka”,

                                 —

                                 Ftehim dwar it-Trasport bl-Ajru bejn il-Gvern tal-Istati Uniti Messikani u l-Gvern tar-Repubblika Franċiża, iffirmat f’Pariġi, Franza, fit-18 ta' Mejju 1993, emendat bil-Ftehim li Jemenda u Jissupplimenta l-Ftehim dwar it-Trasport bl-Ajru bejn il-Gvern tal-Istati Uniti Messikani u l-Gvern tar-Repubblika Franċiża, konkluż permezz ta’ skambju ta’ noti datat f’Pariġi u fil-Belt tal-Messiku fit-13 ta’ Jannar u l-4 ta’ Frar 2004, minn hawn 'il quddiem imsejjaħ “il-Ftehim Messiku – Franza”,

                                 —

                                 Ftehim dwar it-Trasport bl-Ajru bejn l-Istati Uniti Messikani u r-Repubblika Federali tal-Ġermanja, iffirmat fil-Belt tal-Messiku, fit-8 ta' Marzu 1967, minn hawn 'il quddiem imsejjaħ “il-Ftehim Messiku – Ġermanja”,

                                 —

                                 Ftehim dwar it-Trasport bl-Ajru bejn l-Istati Uniti Messikani u r-Repubblika Taljana, iffirmat fil-Belt tal-Messiku fit-23 ta' Diċembru 1965, emendat bil-Ftehim li Jemenda u Jissupplimenta l-Ftehim dwar it-Trasport bl-Ajru bejn l-Istati Uniti Messikani u l-Gvern tar-Repubblika Taljana tat-23 ta’ Diċembru 1965, konkluż permezz ta’ skambju ta’ noti datat f’Ruma, l-Italja fit-2 t’Awwissu u s-7 ta’ Diċembru 2004, minn hawn 'il quddiem imsejjaħ “il-Ftehim Messiku – Italja”,

                                 —

                                 Ftehim bejn il-Gvern tal-Istati Uniti Messikani u l-Gvern tal-Gran Dukat tal-Lussemburgu dwar it-trasport bl-ajru, iffirmat fil-Belt tal-Messiku, fid-19 ta' Marzu 1996, minn hawn 'il quddiem imsejjaħ “il-Ftehim Messiku – Lussemburgu”,

                                 —

                                 Ftehim dwar it-Trasport bl-Ajru bejn il-Gvern tal-Istati Uniti Messikani u l-Gvern tar-Renju tal-Olanda, iffirmat fil-Belt tal-Messiku, fis-6 ta' Diċembru 1971, emendat bil-Ftehim li Jemenda l-Ftehim dwar it-Trasport bl-Ajru tas-6 ta’ Diċembru 1971 bejn il-Gvern tal-Istati Uniti Messikani u l-Gvern tar-Renju tal-Olanda, konkluż permezz ta’ skambju ta’ noti datat l-24 ta’ Awwissu 1992 fil-Belt tal-Messiku, minn hawn 'il quddiem imsejjaħ “il-Ftehim Messiku – Olanda”,

                                 —

                                 Ftehim dwar is-Servizzi tal-Ajru bejn il-Gvern tal-Istati Uniti Messikani u l-Gvern tar-Repubblika tal-Polonja, iffirmat fil-Belt tal-Messiku, fil-11 ta' Ottubru 1990, minn hawn 'il quddiem imsejjaħ “il-Ftehim Messiku – Polonja”,

                                 —

                                 Ftehim dwar it-Trasport Ċivili bl-Ajru bejn il-Gvernijiet tal-Messiku u tal-Portugall, iffirmat f’Lisbona, il-Portugall fit-22 ta' Ottubru 1948, minn hawn 'il quddiem imsejjaħ “il-Ftehim Messiku – Portugall”,

                                 —

                                 Ftehim dwar it-Trasport bl-Ajru bejn il-Gvern tal-Istati Uniti Messikani u l-Gvern tar-Renju ta' Spanja, iffirmat fil-Belt tal-Messiku, fil-21 ta’ Novembru 1978, minn hawn 'il quddiem imsejjaħ “il-Ftehim Messiku – Spanja”,

                                 —

                                 Ftehim bejn il-Gvern tal-Istati Uniti Messikani u l-Gvern tar-Renju Unit tal-Gran Brittanja u l-Irlanda ta' Fuq dwar is-servizzi bl-ajru, iffirmat fil-Belt tal-Messiku, fit-18 ta’ Novembru 1988, minn hawn 'il quddiem imsejjaħ “il-Ftehim Messiku – Renju Unit”.

                     (b)

                     Ftehimiet dwar is-servizzi bl-ajru bejn l-Istati Uniti Messikani u l-Istati Membri tal-Unjoni Ewropea li, fid-data tal-iffirmar ta' dan il-Ftehim, għadhom ma daħlux fis-seħħ:

                                 —

                                 Ftehim dwar it-Trasport bl-Ajru bejn l-Istati Uniti Messikani u r-Renju ta’ Spanja, iffirmat f’Madrid, Spanja, fit-8 ta' April 2003.

         ANNESS II

            LISTA TAL-ARTIKOLI FIL-FTEHIMIET ELENKATI FL-ANNESS I U MSEMMIJA FL-ARTIKOLI 2 U 3 TA’ DAN IL-FTEHIM

                     (a)

                     Deżinjazzjoni minn Stat Membru:

                                 —

                                 Artikolu 3 tal-Ftehim Messiku – Awstrija,

                                 —

                                 Artikolu 3 tal-Ftehim Messiku – Belġju,

                                 —

                                 Artikolu 3 tal-Ftehim Messiku – Repubblika Ċeka,

                                 —

                                 Artikolu 3 tal-Ftehim Messiku – Franza,

                                 —

                                 Artikolu 3 tal-Ftehim Messiku – Ġermanja,

                                 —

                                 Artikolu 3 tal-Ftehim Messiku – Italja,

                                 —

                                 Artikolu 3 tal-Ftehim Messiku – Lussemburgu,

                                 —

                                 Artikolu 3 tal-Ftehim Messiku – Olanda,

                                 —

                                 Artikolu 3 tal-Ftehim Messiku – Polonja,

                                 —

                                 Artikolu II tal-Ftehim Messiku – Portugall,

                                 —

                                 Artikolu 3 tal-Ftehim Messiku – Spanja,

                                 —

                                 Artikolu 4 tal-Ftehim Messiku – Renju Unit.

                     (b)

                     Rifjut, revoka, sospensjoni jew limitazzjoni tal-awtorizzazzjonijiet jew tal-permessi:

                                 —

                                 Artikolu 4 tal-Ftehim Messiku – Awstrija,

                                 —

                                 Artikolu 5 tal-Ftehim Messiku – Belġju,

                                 —

                                 Artikolu 4 tal-Ftehim Messiku – Repubblika Ċeka,

                                 —

                                 Artikolu 4 tal-Ftehim Messiku – Franza,

                                 —

                                 Artikolu 4, l-ewwel sentenza, tal-Ftehim Messiku – Ġermanja,

                                 —

                                 Artikolu 4 tal-Ftehim Messiku – Italja,

                                 —

                                 Artikolu 4 tal-Ftehim Messiku – Lussemburgu,

                                 —

                                 Artikolu 4 tal-Ftehim Messiku – Olanda,

                                 —

                                 Artikolu 4 tal-Ftehim Messiku – Polonja,

                                 —

                                 Artikolu VII tal-Ftehim Messiku – Portugall,

                                 —

                                 Artikolu 4 tal-Ftehim Messiku – Spanja,

                                 —

                                 Artikolu 5 tal-Ftehim Messiku – Renju Unit.

                     (c)

                     Sikurezza:

                                 —

                                 Artikolu 6 tal-Ftehim Messiku – Awstrija,

                                 —

                                 Artikolu 7 tal-Ftehim Messiku – Belġju,

                                 —

                                 Artikolu 6 tal-Ftehim Messiku – Repubblika Ċeka,

                                 —

                                 Artikolu 6a tal-Ftehim Messiku – Franza,

                                 —

                                 Artikolu 6a tal-Ftehim Messiku – Italja,

                                 —

                                 Artikolu 6 tal-Ftehim Messiku – Lussemburgu,

                                 —

                                 Artikolu 6 tal-Ftehim Messiku – Olanda,

                                 —

                                 Artikolu V tal-Ftehim Messiku – Portugall,

                                 —

                                 Artikolu 8 tal-Ftehim Messiku – Renju Unit.

         ANNESS III

            LISTA TA’ PAJJIŻI OĦRA MSEMMIJA FL-ARTIKOLU 2 TA’ DAN IL-FTEHIM

                     (a)

                     Ir-Repubblika tal-Islanda (taħt il-Ftehim dwar iż-Żona Ekonomika Ewropea).

                     (b)

                     Il-Prinċipat tal-Liechtenstein (taħt il-Ftehim dwar iż-Żona Ekonomika Ewropea).

                     (c)

                     Ir-Renju tan-Norveġja (taħt il-Ftehim dwar iż-Żona Ekonomika Ewropea).

                     (d)

                     Il-Konfederazzjoni Svizzera (taħt il-Ftehim bejn il-Komunità Ewropea u l-Konfederazzjoni Svizzera dwar it-Trasport bl-Ajru).


title: 2011/618/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit għall-Kulleġġ Ewropew tal-Pulizija għas-sena finanzjarja 2009#Riżoluzzjoni tal-Parlament Ewropew tal- 10 ta’ Mejju 2011 b’osservazzjonijiet li jiffurmaw parti integrali mid-Deċiżjoni tiegħu dwar il-kwittanza għall-implimentazzjoni tal-baġit tal-Kulleġġ Ewropew tal-Pulizija għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/260

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit għall-Kulleġġ Ewropew tal-Pulizija għas-sena finanzjarja 2009
   (2011/618/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Kulleġġ Ewropew tal-Pulizija għas-sena finanzjarja 2009,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Kulleġġ Ewropew tal-Pulizija għas-sena finanzjarja 2009, flimkien mat-tweġibiet tal-Kulleġġ (1),

               —

               wara li kkunsidra r-rakkomandazzjoni tal-Kunsill tas-15 ta’ Frar 2011 (05892/2011 — C7-0052/2011),

               —

               wara li kkunsidra l-Artikolu 276 tat-Trattat tal-KE u l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra d-Deċiżjoni tal-Kunsill 2005/681/JHA tal-20 ta’ Settembru 2005 li tistabbilixxi l-Kulleġġ Ewropew tal-Pulizija (CEPOL) (3), u partikolarment l-Artikolu 16 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 (4) tad-19 ta’ Novembru 2002 dwar ir-Regolament Finanzjarju ta’ Qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej, u partikolarment l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0150/2011),

               1.

               Jipposponi d-deċiżjoni li tagħti kwittanza lid-Direttur tal-Kulleġġ Ewropew tal-Pulizija, għall-implimentazzjoni tal-baġit tal-Kulleġġ għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni kif ukoll ir-riżoluzzjoni li hi parti integrali minnha lid-Direttur tal-Kulleġġ Ewropew tal-Pulizija, lill-Kunsill, lill-Kummissjoni u lill-Qorti tal-Awdituri, u biex jagħmel l-arranġamenti għall-pubblikazzjoni tagħhom f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 137.

      (2)  ĠU L 248, 16.9.2002, p. 1.

      (3)  ĠU L 256, 1.10.2005, p. 63.

      (4)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tal-10 ta’ Mejju 2011
      b’osservazzjonijiet li jiffurmaw parti integrali mid-Deċiżjoni tiegħu dwar il-kwittanza għall-implimentazzjoni tal-baġit tal-Kulleġġ Ewropew tal-Pulizija għas-sena finanzjarja 2009
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Kulleġġ Ewropew tal-Pulizija għas-sena finanzjarja 2009,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Kulleġġ Ewropew tal-Pulizija għas-sena finanzjarja 2009, flimkien mat-tweġibiet tal-Kulleġġ (1),

                  —

                  wara li kkunsidra r-rakkomandazzjoni tal-Kunsill tas-15 ta’ Frar 2011 (05892/2011 — C7-0052/2011),

                  —

                  wara li kkunsidra l-Artikolu 276 tat-Trattat tal-KE u l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra d-Deċiżjoni tal-Kunsill 2005/681/JHA tal-20 ta’ Settembru 2005 li tistabbilixxi l-Kulleġġ Ewropew tal-Pulizija (CEPOL) (3), u partikolarment l-Artikolu 16 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 (4) tad-19 ta’ Novembru 2002 dwar ir-Regolament Finanzjarju ta’ Qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli ghall-bagit generali tal-Komunitajiet Ewropej, u partikolarment l-Artikolu 94 tiegħu,

                  —

                  wara li kkunsidra r-rapport tal-Kulleġġ Ewropew tal-Pulizija tat-12 ta’ Lulju 2010 dwar ir-Rimborż tal-Infiq Privat (10/0257/KA),

                  —

                  wara li kkunsidra r-Rapport Annwali dwar l-Attività 2009 tad-Direttorat Ġenerali Ġustizzja, Libertà u Sigurtà,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0150/2011),

                  A.

                  billi l-Kulleġġ twaqqaf fl-2001 u b’effett mill-1 ta’ Jannar 2006, ġie ttrasformat f’korp Komunitarju skont it-tifsira tal-Artikolu 185 tar-Regolament Finanzjarju, biex b’hekk sar jaqa’ taħt id-dispożizzjonijiet tar-Regolament Finanzjarju ta’ Qafas għall-aġenziji;

                  B.

                  billi l-Qorti tal-Awdituri, fir-rapporti tagħha dwar il-kontijiet annwali tal-Kulleġġ għas-snin finanzjarji 2006 u 2007, ikkwalifikat l-opinjoni tagħha dwar il-legalità u r-regolarità tal-operazzjonijiet sottostanti abbażi tal-fatt li l-proċeduri ta’ akkwist ma kinux jikkonformaw mad-dispożizzjonijiet tar-Regolament Finanzjarju.

                  C.

                  billi l-Qorti tal-Awdituri, fir-rapport tagħha dwar il-kontijiet annwali tal-Kulleġġ għas-sena finanzjarja 2008, żiedet enfasi importanti mal-opinjoni tagħha dwar l-affidabbiltà tal-kontijiet, mingħajr ma kkwalifikata espressament, u kkwalifikat l-opinjoni tagħha dwar il-legalità u r-regolarità tal-operazzjonijiet sottostanti.

                  D.

                  billi fid-deċiżjoni tiegħu tas-7 ta’ Ottubru 2010 (5), il-Parlament irrifjuta li jagħti dispensa lid-Direttur tal-Kulleġġ għall-implimentazzjoni tal-baġit tal-Kulleġġ għas-sena finanzjarja 2008,

                  E.

                  billi l-Qorti tal-Awdituri, fir-rapport tagħha dwar il-kontijiet annwali tal-Kulleġġ għas-sena finanzjarja 2009, għal darba oħra kkwalifikat l-opinjoni tagħha dwar il-legalità u r-regolarità tal-operazzjonijiet sottostanti.

                  F.

                  billi l-baġit tal-Kulleġġ għas-sena 2009 kien ta’ EUR 8 800 000, meta mqabbel ma’ EUR 8 700 000 għas-sena 2008,

         Dgħufijiet fil-proċeduri tal-akkwist

                  1.

                  Jesprimi tħassib dwar in-nuqqas ta’ konformità persistenti min-naħa tal-Kulleġġ mar- Regolament Finanzjarju fir-rigward tar-regoli tal-akkwist pubbliku; jinnota, b’mod partikolari, li ammont sinifikanti tal-baġit totali tal-Kulleġġ fih irregolaritajiet li jikkonċernaw:

                              —

                              in-nuqqas ta’ kuntratt jew proċedura ta’ sejħa għal offerti,

                              —

                              in-nuqqas ta’ termini ta’ referenza speċifikati,

                              —

                              in-nuqqas ta’ talba għal jew ilqugħ ta’ offerta finanzjarja,

                              —

                              in-nuqqas ta’ evalwazzjoni finanzjarja;

                  2.

                  Jiddeplora l-fatt li f’ċerti każijiet ma saret l-ebda investigazzjoni, bħal f’dawk il-każijiet fejn il-proċeduri ta’ akkwist pubbliku ma ġewx segwiti kif xieraq u fejn il-kuntratti ta’ inġaġġ iffirmati kienu illegali;

                  3.

                  Jirrikonoxxi, min-naħa tal-Kulleġġ, li fl-aħħar inħatar Uffiċjal tal-Akkwist u ġie adottat Manwal tal-Akkwist, inklużi mudelli u listi ta’ kontroll, fit-8 ta’ Ġunju 2010 bid-Deċiżjoni Nru 002/2010 tad-Direttur;

                  4.

                  Jitlob li l-Kulleġġ jipprovdi lill-Parlament rapport dwar l-applikazzjoni tal-Manwal tal-Akkwist għall-perjodu li jkopri mill-1 ta’ Lulju 2010 sal-1 ta’ Lulju 2011, qabel il-31 ta’ Ottubru 2011;

         Nuqqas ta’ ottemperanza mar-regoli applikabbli għall-infiq fl-organizzazzjoni tal-korsijiet

                  5.

                  Jesprimi tħassib dwar il-fatt li l-Qorti tal-Awdituri identifikat nuqqasijiet kbar fir-regoli amministrattivi u finanzjarji li jirregolaw in-nefqa għall-organizzazzjoni ta’ korsijiet u seminars, li tirrappreżenta proporzjon sinifikanti tan-nefqa operattiva tal-Kulleġġ; iqis li huwa inaċċettabbli li l-irregolaritajiet ewlenin huma dovuti għall-fatt li r-Regolament Finanzjarju rrevedut tal-Kulleġġ qatt ma daħal fis-seħħ u, b’riżultat ta’ dan, il-kuntratti ta’ ingaġġ kollha ffirmati kienu illegali; jinnota li l-Kulleġġ infurmah li dawn il-kuntratti skadew fl-2010 u ma ġewx imġedda;

                  6.

                  Jiddeplora l-fatt li minħabba li r-Regolament Finanzjarju revedut tal-Kulleġġ qatt ma daħal fis-seħħ, il-kuntratti ta’ ingaġġ ffirmati ma ‘xi konsulenti u esperti kienu illegali (l-ammont totali involut ġie stmat għal EUR 200 000, inklużi EUR 34 800 għas-sena finanzjarja 2009);

                  7.

                  Jinnota li r-Regolament Finanzjarju tal-Kulleġġ li ġie ppreżentat lill-Kummissjoni għal opinjoni fl-2009 kien fih żewġ dispożizzjonijiet li ma kisbux opinjoni favorevoli mill-Kummissjoni peress li ma tqisux li kienu konformi mar-Regolament Finanzjarju ta’ qafas rivedut;

                  8.

                  Jirrakkomanda li l-Kulleġġ, fl-interess tal-promozzjoni tat-trasparenza, jipprovdi aċċess dirett għall-baġit dettaljat tiegħu, li għandu jinkludi lista tal-kuntratti u tad-deċiżjonijiet tiegħu fil-qasam tal-akkwisti, u jkun ippubblikat fuq il-websajt tal-Kulleġġ, għajr dawk il-kuntratti li l-publikazzjoni tagħhom tista’ tikkawża riskju għas-sigurtà; jemmen li din ir-rakkomandazzjoni ma tiksirx il-prinċipju tal-protezzjoni tad-data personali;

         Trasferiment ta’ approprjazzjonijiet

                  9.

                  Jesprimi tħassib dwar il-fatt li aktar minn EUR 3 800 000 tal-approprijazzjonijiet għall-pagament tal-2009, ekwivalenti għal 43 % tal-baġit totali, trasferiti għall-2010; huwa mħasseb ukoll dwar il-fatt li 46 % mill-approprjazzjonijiet trasferiti mill-2008 kellhom jiġu kkanċellati; jenfasizza li din is-sitwazzjoni tindika dgħufijiet serji u rikorrenti fl-ipprogrammar u fil-monitoraġġ tal-implimentazzjoni tal-baġit u tmur kontra l-prinċipju ta’ annwalità;

                  10.

                  Jinnota li anki jekk daħlet amministrazzjoni ġdida tal-Kulleġġ, fl-imgħoddi saru żbalji li għadu ma ngħatax rendikont tagħhom; jesprimi tħassib dwar in-nuqqasijiet tal-Kulleġġ fl-oqsma tal-programmazzjoni u l-monitoraġġ tal-implimentazzjoni tal-baġit tal-2009 tiegħu;

                  11.

                  Jinnota li diġà għas-sena tal-baġit 2008, 31 % tal-baġit totali tal-Kulleġġ kellu jinġieb ’il quddiem, u fl-2007, 41,5 % tal-baġit totali tal-Kulleġġ kellu jinġieb ’il quddiem filwaqt li iktar minn 20 % (EUR 500 000) tal-appropjazzjonijiet tal-Kulleġġ miġjuba ’l quddiem mis-sena ta’ qabel kienu kkanċellati;

                  12.

                  Jilqa’, madankollu, il-fatt li minn Marzu 2010 ġew introdotti fil-Kulleġġ laqgħat ta’ kull ġimgħa dwar it-titjib tal-implimentazzjoni u tal-kontroll baġitarju; jinnota li hemm skedat aktar titjib li għandu jkun introdott flimkien mal-Pjan ta’ Attività Pluriennali tal-Kulleġġ; jirrikonoxxi l-azzjonijiet meħuda biex tiġi indirizzata l-problema fl-2010; jappella lill-Kulleġġ biex jgħarraf kostantement lill-awtorità tal-baġit dwar it-titjib u l-azzjonijiet meħuda;

         Sistema ta’ kontabilità

                  13.

                  Jiddispjaċih li l-Qorti tal-Awdituri din is-sena reġgħet irrapportat dewmien u żbalji sinifikanti fit-tħejjija għall-kontijiet provviżorji tal-2009; jirrikonoxxi b’mod partikolari li kien hemm fatturi pendenti mhux proċessati li jammontaw għal EUR 900 000 fl-aħħar tal-2009; jinnota li din is-sitwazzjoni kienet dovuta għal tqassim mhux sodisfacenti ta’ responsabbiltajiet finanzjarji, proċeduri dgħajfa ta’ kontroll intern u diffikultajiet fir-reklutaġġ u ż-żamma ta’ persunal kwalifikat u bl-esperjenza f’affarijiet finanzjarji u ta’ kontabilità; iħeġġeġ għalhekk lill-Kulleġġ biex jirrimedja rapidament għal din is-sitwazzoni u jgħarraf lill-awtorità tal-budget dwar l-azzjonijiet meħuda;

                  14.

                  Huwa mħasseb li l-Kulleġġ, fir-Rendikonti Finanzjarji tiegħu għall-2009, ikkwantifika l-impatt totali fuq ir-riservi akkumulati tal-iżbalji tiegħu qabel l-1 ta’ Jannar 2008 bħala EUR 929 670,27 (10,56 % tal-baġit totali tiegħu għall-2009) u l-impatt totali fuq ir-riservi akkumulati tal-iżbalji tiegħu mill-2008 bħala EUR 284 718,77 (3,2 % tal-baġit totali tiegħu għall-2009);

         Ġestjoni tar-riżorsi umani

                  15.

                  Jesprimi tħassib dwar il-fatt li l-Qorti tal-Awdituri rrapportat diversi dgħufijiet fir-rigward tal-proċeduri tal-għażla tal-persunal u dan poġġa f’riskju t-trasparenza ta’ dawn il-proċeduri; jenfasizza, b’mod partikolari li d-dokumentazzjoni tal-proċeduri kienet inadegwata; iqis inaċċettabbli li:

                              —

                              il-limiti minimi li l-kandidati kellhom jissodisfaw ġeneralment kienu ffissati wara l-evalwazzjoni u l-klassifikazzjoni tal-kandidati;

                              —

                              il-mistoqsijiet għall-intervista ta’ sikwit tħejjew wara t-tgħarbil tal-applikazzjonijiet;

                              —

                              id-dokumentazzjoni tal-proċeduri kienet inadegwata;

                  16.

                  Huwa mħasseb ukoll dwar prattiki li mhumiex permessi skont ir-Regolamenti tal-Persunal għal Uffiċjali tal-Unjoni Ewropea (6) jew li huma illegali; josserva, b’mod partikolari, każijiet fejn:

                              —

                              kien impossibbli li jiġi stabbilit jekk il-kandidati li kellhom suċċess issodisfawx ir-rekwiżiti rigward it-tul ta’ esperjenza professjonali meħtieġa;

                              —

                              il-bord ta’ għażla ħa d-deċiżjonijiet tiegħu biss fuq il-bażi tal-curriculum vitae;

                              —

                              il-kandidat li kellu suċċess ma ssodisfax ir-rekwiżiti minimi rigward l-esperjenza professjonali;

                              —

                              membru tal-persunal b’responsabbiltajiet ta’ tmexxija kien awtorizzat li jkun ibbażat barra r-Renju Unit, iżda biex jaħdem fil-bini tal-Kulleġġ fi Bramshill għal għadd limitat ta’ jiem kull sena filwaqt li l-Kulleġġ kien qed jirrimborża l-ispejjeż tal-ivvjaġġar;

                  17.

                  Jiddeplora l-fatt li kuntratt ta’ reklutaġġ li ġie eżegwit b’mod ħażin għadu operattiv; jistieden lill-Kulleġġ jirrimedja din l-irregolarità bħala kwistjoni prijoritarja;

                  18.

                  Jistaqsi, minkejja dan, kif il-Kulleġġ biħsiebu jindirizza l-kwistjonijiet rikorrenti tal-ġestjoni tar-riżorsi umani, speċjalment meta jitqies li l-fatt li s-Segretarjat tal-Kulleġġ jinsab fi Bramshill ifixkel b’mod sinifikanti l-kapaċità tiegħu li jiġbed u jżomm persuni kkwalifikati kif jixraq;

                  19.

                  Jirrikonoxxi, madankollu, li fl-2010 il-Kulleġġ adottata, permezz ta ‘deċiżjoni ta ‘Direttur Nru 004/2010, Gwida ta’ Reklutaġġ li ġġib il-proċeduri f’konformità mar-Regolamenti tal-Persunal;

         Approprjazzjonijiet użati biex jiffinanzjaw nefqa privata

                  20.

                  Jinnota l-fatt li wara t-talba ripetuta tas-Servizz ta’ Verifika Interna (IAS), mill-Qorti tal-Awdituri u mill-awtorità tal-baġit, finalment saret verifika ex post tal-approprjazzjonijiet użati biex jiffinanzjaw in-nefqa privata minn kumpanija esterna;

                  21.

                  Jirrikonoxxi, b’mod partikolari, li l-għan tal-evalwazzjoni esterna kien li jiġu riveduti l-azzjonijiet meħuda mill-Kulleġġ biex jindirizzaw il-kwistjonijet imqajma mill-Qorti tal-Awdituri fil-verifika tagħhom tal-Kulleġġ fl-2007 u li jinħareġ rapport li jistabbilixxi t-total ta’ approprjazzjonijiet użati biex jiffinanzjaw in-nefqa privata u l-ammonti rkuprati sal-lum; josserva, b’mod partikolari, li l-verifika esterna rrappurtat:

                              (f'GBP)

                              Intestatura tal-baġit 2009

                              Aproprjazzjonijiet kif ippreżentati lill-awdituri mill-Kulleġġ

                              Ammonti rkuprati mill-Kulleġġ

                              Spejjeż tat-trasport

                              9 508

                              7 421

                              Spejjeż tat-tħaddim tal-flotta ta’ karozzi tal-Kulleġġ

                              14 783

                              13 916

                              Xiri ta’ għamara

                              14 788

                              500

                              Spejjeż tat-telefonija ċellulari

                              3 721

                              3 721

                                 AMMONT TOTALI

                                 42 800

                                 25 558

                  22.

                  Jinnota li ċ-ċifri mogħtija, fejn kienu disponibbli, mir-rapport 10/0257/KA dwar ir-rimborż tal-infiq privat huma ħafna inqas miċ-ċifri msemmija aktar ‘il fuq li kienu żvelati mir-rapport ta’ verifika esterna;

                  23.

                  Jiddeplora l-fatt li minħabba li għadda ż-żmien u minħabba d-dgħufijiet fil-ġestjoni, fil-monitoraġġ u fir-rappurtar finanzjarji fil-Kulleġġ fiż-żmien li wassal għall-verifika tal-2007, l-awditur estern ma setax jikkonferma din il-kwantifikazzjoni tal-approprjazzjonijiet użati irregolarment; jinnota għalhekk li l-awditur estern qies li kien aktar importanti li l-enfasi tal-verifika ssir fuq l-irkupri magħmula u fuq il-potenzjal ta’ rkurpi ulterjuri;

                  24.

                  Jirrikonoxxi l-fatt li r-rapport tal-verifika esterna kkonkluda li m’hemm l-ebda possibilità reali ta’ rkupru ulterjuri; josserva, fil-fatt, li:

                              —

                              ix-xiri ta’ għamara ġġenera biss £ 500,

                              —

                              il-Kulleġġ m’għandux dritt jobbliga lill-persunal li bbenefika minn servizzi ta’ trasport volontarji biex jikkontribwixxu ex post għall-ispejjeż tat-trasport imġarrba mill-Kulleġġ; jinnota wkoll li skont l-Artikolu 85 tar-Regolamenti tal-Persunal, l-ammonti jistgħu jiġu rkuprati biss mingħand il-persunal jekk l-uffiċjal ikun jaf bl-irregolarità tal-pagament jew jekk l-irregolarità tkun tant ovvja li huwa ma setgħax ma kienx jaf biha;

                  25.

                  Jenfasizza l-fatt li fir-rapport annwali speċifiku tiegħu għas-sena 2007, il-Qorti tal-Awdituri diġà kienet indikat li ma kienx fattibbli għall-awdituri li jirrevedu l-pagamenti kollha magħmul matul is-sena 2007 billi ma kienx possibbli li jiġi kkwantifikat la l-ammont li ntefaq b’mod irregolari fuq l-użu privat u lanqas it-tipi differenti tan-nefqa privata mġarrba;

                  26.

                  Jenfasizza għal darba oħra r-responsabilitajiet tal-ex Direttur fir-rigward tan-nuqqasijiet u l-irregolaritajiet imsemmija hawn fuq; jirreferi, f’dan ir-rigward, għar-riżoluzzoni tiegħu tas-7 ta’ Ottubru 2010 b’osservazzjonijiet li jiffurmaw parti integrali mid-Deċiżjoni tiegħu dwar il-kwittanza għall-implimentazzjoni tal-baġit tal-Kulleġġ Ewropew tal-Pulizija għas-sena finanzjarja 2008 (7);

                  27.

                  jenfasizza b’mod partikolari s-sejbiet li ġejjin irrappurtati mill-Presidenza Ċeka fit-18 ta’ Mejju 2009;

                              —

                              il-ġestjoni ħażina tal-Kulleġġ: wara l-konklużjonijiet tas-Servizz tal-Verifika Interna, il-Kummissjoni offriet li tgħin lill-Kulleġġ, iżda d-Direttur qatt ma avviċina la lid-DĠ Ġustizzja, Liberta’ u Siġurta’ u lanqas lid-DĠ Baġit,

                              —

                              il-komunikazzjoni fi ħdan is-segretarjat: in-nuqqas ta’ komunikazzjoni u fiduċja bejn id-Direttur u l-persunal wassal għal tilwim fit-tul,

                              —

                              in-nuqqas ta’ trasparenza: minflok ma identifika l-problemi u talab il-parir tal-Bord ta’ Tmexxija jew tal-Kummissjoni, id-direttur ma qasamx l-informazzjoni, li mbagħad inkixfet wara b’mod każwali,

                              —

                              ir-responsabbilita’ tal-Direttur lejnil-Bord ta’ Tmexxija tal-Kulleġġ: id-Direttur ma rrispettax id-deċiżjonijiet tal-Bord ta’ Tmexxija;

                  28.

                  Jinnota li r-responsabilitajiet rigward l-approprjazzjonijiet użati biex jiġi ffinanzjat l-infiq privat ġew stabbiliti sew; konsegwentament jiddeplora l-fatt li l-Bord ta’ Tmexxija tal-Kulleġġ ma rreaġixxiex kif xieraq għan-nuqqasijiet maniġerjali tal-ex Direttur, bil-ħsieb li ma jagħmilx ħsara lill-immaġni tal-Aġenzija; iqis li huwa inaċċettabbli li l-Bord ta’ Tmexxija iddeċieda li ma jieħux azzjoni dixxiplinarja primarjament minħabba l-possibilità ta’ azzjoni legali mill-ex Direttur;

                  29.

                  Itenni, għalhekk, il-pożizzjoni tiegħu li l-Bord ta’ Tmexxija tal-Kulleġġ għandu jinżamm responsabbli u jissuġġerixxi li jsiru bidliet biex jiġi evitat li din is-sitwazzjoni terġa’ sseħħ fil-futur; jerġa’ jitlob li l-pożizzjoni tal-Kummissjoni fil-Bord ta’ Tmexxija tiġi ikkunsidrata mill-ġdid billi l-Kummissjoni tingħata d-dritt tal-vot;

         Verifika Interna

                  30.

                  Jilqa’ l-inizjattiva tal-Kulleġġ li jipprovdi lill-awtorità tal-baġit ir-Rapport tal-evalwazzjoni finali tal-IAS dwar l-implimentazzjoni tal-Pjan Multiannwali (MAP) 2010-2014 tal-Kulleġġ; iqis li dan huwa sinjal ta’ transparenza u l-aħjar prattika li għandha tintuża mill-aġenziji l-oħra kollha;

                  31.

                  Jirrikonoxxi li l-Kulleġġ, fuq ir-rakkomandazzjoni tal-IAS, tal-Qorti tal-Awdituri u tal-awtorità tal-baġit finalment adotta bid-Deċiżjoni tad-Direttur Nru 010/2010 tal-21 ta’ Ġunju 2010 proċeduta ġdida għar-reġistrazzjoni ta’ eċċezzjonijiet; jappella, issa, lill-Kulleġġ biex jgħarraf lill-awtorità tal-budget dwar il-livell ta’ implimentazzjoni ta’ dik id-Deċiżjoni;

                  32.

                  Jinnota li l-kwittanza għall-implimentazzjoni tal-baġit għall-Kulleġġ għandha tiġi bbażata aktar fuq il-prestazzjoni tagħha matul is-sena.

         MAP tal-Kulleġġ għall-2010-2014

                  33.

                  Jinnota li, fuq it-talba tal-awtorità ta’ kwittanza, il-Bord ta’ Tmexxija tal-Kulleġġ fl-aħħar approva l-MAP f’Mejju 2010; jinnota wkoll il-fatt li sal-aħħar ta’ Settembru 2010, 19 mill-44 mira kienu ntlaħqu filwaqt li 18-il mira oħra kienu mexjin kif skedat fir-rigward tal-kalendarju ppjanat u 7 miri għadhom qed jistennew il-fażi inizjali tal-implimentazzjoni;

                  34.

                  Huwa mħasseb li fir-Rapport tal-Evalwazzjoni Finali tiegħu dwar l-implimentazzjoni tal-MAP tal-Kulleġġ għall-2010-2014, l-IAS sab li kien hemm nuqqas ta’ ċarezza fid-deskrizzjoni ta’ wħud mill-partiti tal-MAP u rduppjar ta’ wħud mill-miri tiegħu; jisħaq għalhekk fuq il-fatt li r-rapporti fuq il-progress mhux dejjem ikunu preċiżi biżżejjed biex jippermettu fehim ċar tal-implikazzjonijiet tal-miri individwali f’termini ta’ azzjonijiet konkreti u b’hekk ikun diffiċli li jiġi evalwat l-istatus ġenerali aħħari tal-azzjonijiet relatati;

                  35.

                  Iħeġġeġ għalhekk lill-Kulleġġ, rigward:

                              —

                              il-MAP 2/Mira 7 “Standards tal-Kontroll Intern tas-CEPOL”, biex jadottaw it-tfassil il-ġdid ta’ 16-il Standard tal-Kontroll Intern (ICS) li jissimplifikaw l-24 ICS oriġinali;

                              —

                              il-MAP 3/Mira 4 “Evalwazzjoni tal-effiċjenza, l-effikaċja tar-rendiment tas-segretarjat u t-tmexxija u l-ġestjoni tiegħu” biex jiddeskrivi l-istatus tat-tabella ta’ valutazzjoni bbilanċjata maħsuba biex titkejjel il-prestazzjoni tal-Kulleġġ u l-eżerċizzju annwali ta’ valutazzjoni tal-persunal;

                              —

                              b’rabta mal-MAP 4/Mira 1 “Reviżjoni taċ-ċirkwiti finanzjarji u tal-kontabilità”, biex ikun aktar speċifiku dwar l-iżvilupp futur ippjanat tal-proċeduri finanzjarji billi jiddeskrivi r-riżultati tar-reviżjoni, speċjalment l-aktar rakkomandazzjonijiet importanti li l-Kulleġġ qed jippjana li jimplimenta biex jippromwovi proċeduri finanzjarji effettivi, inklużi kontrolli;

                              —

                              il-MAP 5/Mira 2 “Kapaċità tal-verifika ex ante u ex post imtejba”, biex jispjega l-bidliet ewlenin tal-verifiki ex ante, dawk li diġà ġew implimentanti u dawk ippjanati, kif ukoll il-pjanijiet għal kontrolli ex post ta’ għotjiet;

                              —

                              il-MAP 10/Mira 1 Inqas dipendenza fuq il-persunal temporanju, biex jiżviluppa politika dwar l-użu tal-persunal temporanju;

                              —

                              il-MAP 11 “Titjib u maturazzjoni tal-amministrazzjoni tar-Riżorsi Umani”, biex jiddeskrivi l-utilità u l-benefiċċji mistennija tal-metodu l-ġdid ippjanat tar-Riżorsi Umani tal-Kulleġġ, inkluż l-impatt li jista’ jkollu fuq il-ħtiġijiet ulterjuri tar-riżorsi tal-persunal fil-Kulleġġ;

                        u jappella għalhekk lill-Kulleġġ u lill-Bord ta’ Tmexxija tiegħu biex jgħarraf lill-awtorità ta’ kwittanza sat-30 ta’ Ġunju 2011 dwar l-azzjonijiet li ttieħdu u t-titjib li sar fir-rigward ta’ dawn il-preokkupazzjonijiet kollha;

                  36.

                  Jinnota t-tweġiba tal-Kulleġġ li, jekk wara investigazzjoni interna jkun jista’ jiġi konkluż li tista’ tiġi stabbilita responsabilità personali, bla dubju jieħu l-miżuri meħtieġa f’konformità mar-regoli applikabbli; jitlob lillpKulleġġ jinforma lill-awtorità ta’ kwittanza dwar l-implimentazzjoni tal-investigazzjoni interna;

                  37.

                  Jistieden lill-Qorti tal-Awdituri twettaq verifika speċifika ħalli teżamina l-implimentazzjoni tal-Pjan ta’ Azzjoni tal-Kulleġġ;

                  38.

                  Ifakkar li l-progress tal-Kulleġġ fl-implimentazzjoni tal-MAP huwa primarjament marbut mal-kapaċità tiegħu li jirrekluta u jżomm persunal kwalifikat li għandu esperjenza fi kwistjonijiet finanzjarji u ta’ kontabilità;

         Nuqqasijiet strutturali

                  39.

                  Jinnota l-opinjoni żviluppata mid-DĠ Ġustizzja, Libertà u Sigurtà fir-Rapport Annwali tiegħu dwar l-Attività għall-2009 dwar il-problemi strutturali tal-Kulleġġ; iqajjem għal darba oħra dubji dwar il-kapaċità tal-Kulleġġ li jegħleb dawn il-problemi li ġejjin:

                              —

                              il-Kulleġġ ma jistax japplika r-regolament finanzjarju u dak tal-persunal tal-UE, it-tnejn kumplessi, minħabba l-missjoni limitata tiegħu u d-daqs żgħir korrispondenti tiegħu,

                              —

                              il-post fejn jinsab is-segretarjat tal-Kulleġġ, fi Bramshill, madwar 70 kilometru minn Londra, li huwa żvantaġġ, inter alia, fir-rigward tar-reklutaġġ u l-konnessjonijiet tat-trasport pubbliku,

                              —

                              l-ispejjeż ta’ tmexxija tal-Kulleġġ li huma għoljin ħafna meta mqabbla mal-attivitajiet tiegħu, meta jitqies li filwaqt li jimpjega 28 persuna, il-Kulleġġ kellu Bord ta’ Tmexxija ta’ 27 membru matul l-2009;

                  40.

                  Jinnota li l-Kulleġġ u l-Europol huma żewġ korpi tal-Unjoni li qed jevolvu f’oqsma simili u li qed iwettqu attivitajiet komplementari; jemmen li jekk dawn l-attivitajiet jinġabru taħt aġenzija komuni, jiġu evitati spejjeż addizzjonali mhux meħtieġa; ifakkar li l-baġit tal-Unjoni għandu jkun ibbażat fuq ġestjoni finanzjarja soda li titlob li l-infiq ikun rilevanti, effikaċi u effiċjenti u li l-infiq mhux neċessarju jiġi indirizzat kif jixraq;

                              a.

                              jirrakkomanda, għalhekk, li fil-futur qrib il-Kulleġġ jingħaqad mal-Europol; huwa konvint li l-fużjoni se tiġġenera aktar razzjonalità u effiċjenza fl-infiq; huwa konvint li l-ispiża taż-żamma tal-Kulleġġ u tal-Europol bħala entitajiet separati tkun ogħla mill-ispiża tal-għaqda; jilqa’, għalhekk, il-proposta tal-Kummissjoni li l-Europol jieħu f’idejh ir-rwol ta’ taħriġ tal-Kulleġġ; jiddispjaċih li l-Istati Membri rrifjutaw din il-proposta u jitlob valutazzjoni mill-ġdid;

                              b.

                              huwa fiduċjuż li l-fużjoni tal-Kulleġġ u l-Europol se tkun ta’ benefiċċju f’termini tal-attivitajiet imwettqa bħalissa miż-żewġ aġenziji; jemmen li għaqda bejn it-tnejn mhux biss se tipprovdi soluzzjonijiet konkreti għall-problemi strutturali u kroniċi tal-Kulleġġ imsemmija aktar il fuq, iżda se tippermetti wkoll lill-Kulleġġ jibbenefika direttament mill-ħila esperta tal-Europol rigward il-kriminalità organizzata u t-terroriżmu internazzjonali biex iwettaq il-missjoni tiegħu li jipprovdi taħriġ għal uffiċjali għolja tal-pulizija; jemmen li permezz tal-għaqda l-Europol se jibbenefika min-netwerk kif ukoll mill-ħila esperta tal-Kulleġġ fil-qasam tat-taħriġ, u se jieħu vantaġġ milli jkollu unità ffukata biss fuq kwistjonijiet relatati mat-taħriġ fil-bini tiegħu;

                              c.

                              Itenni t-talba tiegħu lill-Kummissjoni biex qabel l-1 ta' Settembru 2011 teżamina l-possibilità li l-Kulleġġ jingħaqad mal-Europol bħala soluzzjoni konkreta għall-problemi strutturali u kroniċi tal-Kulleġġ; jistieden lill-Kunsill u lill-Kummissjoni jipprovdu lill-Parlament Ewropew rapport dwar l-għaqda tal-Kulleġġ mal-Europol sal-aħħar tal-2011;

                  41.

                  Jirreferi, fir-rigward tal-osservazzjonijiet l-oħra li jakkumpanjaw id-Deċiżjoni dwar il-kwittanza u li huma ta’ natura orizzontali, għar-riżoluzzjoni tiegħu tal-10 ta’ Mejju 2011 (8) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 338, 14.12.2010, p. 137.

         (2)  ĠU L 248, 16.9.2002, p. 1.

         (3)  ĠU L 256, 1.10.2005, p. 63.

         (4)  ĠU L 357, 31.12.2002, p. 72.

         (5)  ĠU L 320, 7.12.2010, p. 11.

         (6)  ĠU L 56, 4.3.1968, p. 1.

         (7)  ĠU L 320, 7.12.2010, p. 12.

         (8)  Testi adottati, P7_TA(2011)0163 (Ara paġna 269 ta' dan il-Ġurnal Uffiċjali).